**Referat ordinær generalforsamling**

**tirsdag den 15. marts 2022 kl. 19.00 i Ramsø Hallens mødelokale**

**Dagsorden ifølge vedtægterne:**

1. Valg af dirigent og referent
2. Valg af stemmetællere
3. Formandens beretning for det forløbne år
4. Forelæggelse af det reviderede regnskab for det forløbne år til godkendelse
5. Forelæggelse af budgetforslag for indeværende år til godkendelse
6. Behandling af indkomne forslag.
7. Valg af:
	* 1. 3 bestyrelsesmedlemmer (på valg er Pia Heskjær (villig til genvalg), Tina Møller Landeværn Sørensen (villig til genvalg) og Hanne Roslyng-Stilou (ikke villig til genvalg)
		2. 2 suppleanter (på valg er Helene Darré)
		3. 1 revisor (på valg er Eva Frostholm – villig til genvalg)
8. Eventuelt

**1. Valg af dirigent og referent**

John Nielsen valgt til dirigent og Gry Hougaard Svendsen valgt til referent

**2. Valg af stemmetællere**

Jacob Wenzell valgt til stemmetæller.

**3. Formandens beretning for det forløbne år**

Formandens beretning kan ses som bilag 1. Godkendt uden kommentarer.

**4. Forelæggelse af revideret regnskab for det forløbne år til godkendelse**

Medlemskontingentet afspejler at Corona har haft en indflydelse på medlemstallet. Shoppen har genereret en lille indtægt. Grundet nedlukningerne er der ikke blevet udbetalt helt så meget i omkostningsgodtgørelse. Udgifter til hjælpetrænere har været lidt større, hvilket også skyldes nye træningsdragter. Der er en udgift forbundet med Tuneposten, hvilket vi skal vurdere om vi ønsker at fortsætte med. Hallejen er større end den var i 2020. Der er blevet indkøbt nye springbaner til ca 150.000 kr. Der kommer lidt udskiftninger i løbet af de næste 5 år, så der er hensat midler til dette. Der er også hensat ekstra midler til kursus. Vi har fået lidt retur i forbindelse med Covid 19.

Som det ser ud nu, har vi en egenkapital på godt 1 mio kr., hvoraf godt 500.000 er hensat til redskaber og 110.000 kr. er hensat til kurser.

Regnskabet gav ikke anledning til kommentarer og blev herefter godkendt.

**5. Forelæggelse af budgetforslag for indeværende år til godkendelse**

Budgetter er udfærdiget med udgangspunkt i en fuld sæson. Beløbet til omkostningsgodtgørelse vil muligvis stige lidt, men det er der plads til. Der er ikke budgetteret med Tuneposten, men dette er der også plads til i budgettet, hvis vi vælger at fortsætte det samarbejde. Vi regner med at få lov at kunne være langt mere i hallen i den kommende sæson, hvilket også afspejles i hallejen. Der vil ikke være de store udskiftninger på redskabssiden i den kommende sæson, men der er afsat til reparationer.

Budgettet for 2022 gav ikke anledning til kommentarer og blev herefter godkendt.

**6. Behandling af indkomne forslag**

Der er ikke indkommet nogle forslag.

**7. Valg**

Pia Heskjær, Tina Møller Landeværn Sørensen, Pernille Gadbert, Mie Olsen og Helle Britt Niemi blev valgt til bestyrelsen. Bestyrelsen konstituerer sig ved førstkommende bestyrelsesmøde og afklarer internt hvem der er valgt til bestyrelsen for 2 år og hvem der indtræder som hhv. 1. og 2. suppleant.

Revisor Eva Frostholm blev genvalgt.

**8. Evt.**

Bestyrelsen takkede Helene Darré og Hanne Roslyng-Stilou for indsatsen i bestyrelsen. Herudover ingen punkter til evt.

Dirigent:

John Nielsen